title: Loeiza an Duigoù
text: Loeiza an Duigoù, bet ganet e Kemperle d'ar 24 a viz Meurzh 1993, zo ur skrivagnerez vrezhonek. Sekretourez bodad-lenn brezhonek Kemper eo abaoe 2022.
  
  Buhez  
  Desavet e brezhoneg gant he zad, Klaod an Duigoù, ha skoliataet gant Diwan e tapas un aotreegezh war ar brezhoneg e Skol-veur Roazhon. Aet eo da chom er Vro Vigoudenn Labouret he deus e skolioù Diwan.
  Divizet he deus klask bevañ diwar he fluenn diwar kinnig atalieroù-skrivañ, sevel podkasttoù brezhoneg evit ar vugale, skrivañ ur romant e galleg.
  
  Oberiantiz lennegel 
  Skrivañ levrioù a ra evit ar re yaouank gant Al Liamm ha Keit Vimp Bev. Kemeret he deus perzh e Priz ar Yaouankiz. Tremenet he deus div sizunvezh en un annez arzel e tour-tan Roc'h Gored e Bro-Leon asambles gant Anna Duval-Guennoc, an annez kentañ graet e brezhoneg war an enezenn-se, diwar atiz Al Liamm. E-kerzh ar chomadenn-se he doa skrivet Tan de’i, ur romant faltazi a gont istor krennarded o vevañ darvoudoù iskis en un ul labouradeg alumetez en . Kemeret he deus perzh e labour a-stroll izili Bodad-lenn Ti ar vro Kemper evit skrivañ al levr E koun Youenn Drezen (1899-1972), embannet gant Al Lanv ha dindan renerezh Bernez Rouz. Skrivet he deus ur pennad diwar-benn ar merc'hed en oberennoù Youenn Drezen. Meneget eo bet evit Prizioù dazont ar brezhoneg 2023 e rummad brezhoneger-ez ar bloaz.
  
  Oberennoù
   Rampo, 2020, gant Al Liamm.
   13, straed ar Skav-gwrac'h, 2020, gant Keit Vimp Bev.
   Oremuz, 2021, gant Keit Vimp Bev
   Ur pennad diwar-benn ar merc'hed e oberenn Youenn Drezen el levr a-stroll E koun Youenn Drezen (1899-1972), 2022, gant Al Lanv, dindan renerezh Bernez Rouz.
   Tan de’i, Al Liamm, 2023, 166 p., skeudennaouet gant Anna Duval-Guennoc.
  
  Levrlennadurezh 
   https://www.ouest-france.fr/culture/livres/poltred-loeiza-an-duigou-pluenn-frank-ha-faltazius-47c5df22-deaf-11ed-8876-51122d90141b Loeiza Alle, Loeiza an Duigou, pluenn frank ha faltazius. E-barzh Bretons, 25 Ebrel 2023.
  
  Notennoù ha daveennoù
  
  Ganedigezhioù 1993
  Skrivagnerezed brezhonek
  Skrivagnerien Breizh